TIPCO เสียงอ่อย ส่วนแบ่งกำไรบริษัทร่วมหดทำกำไร Q3/59 ร่วง 85%
TIPCO เสียงอ่อย ส่วนแบ่งกำไรบริษัทร่วมหดทำกำไร Q3/59 ร่วง 85% มาที่ 45.05 ลบ. จากปีก่อนที่มีกำไร 314.29 ลบ. ขณะที่ 9 เดือนแรกมีกำไร 646.21 ลบ. ลดลง 23% จากปีก่อนที่มีกำไร 995.56 ลบ.
11 พ.ย. 2559

บริษัท ทิปโก้ฟูดส์ จำกัด (มหาชน) หรือ TIPCO รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 45.05 ล้านบาท หรือมีกำไรสุทธิ 0.09 บาทต่อหุ้น ลดลง 85.66% จากช่วงเดียวกันของปีก่อนที่มีกำไรสุทธิ 314.29 ล้านบาท หรือมีกำไรสุทธิ 0.65 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 646.21 ล้านบาท หรือมีกำไรสุทธิ 1.34 บาทต่อหุ้น ลดลง 23.38% จากช่วงเดียวกันของปีก่อนที่มีกำไรสุทธิ 995.56 ล้านบาท หรือมีกำไรสุทธิ 2.06 บาทต่อหุ้น
โดยกำไรในไตรมาส 3/59 ที่ลดลงจากช่วงเดียวกันของปีก่อนเนื่องจากบริษัทมีส่วนแบ่งกำไรจากบริษัทร่วมลดลง ทั้งนี้ บริษัท ทิปโก้แอสฟัลท์ จำกัด (มหาชน) หรือ TASCO ซึ่ง TIPCO ถือหุ้นอยู่ 23.82% รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 328.83 ล้านบาท หรือมีกำไรสุทธิ 0.21 บาทต่อหุ้น ลดลง 77% จากช่วงเดียวกันของปีก่อนที่มีกำไรสุทธิ 1.45 พันล้านบาท หรือมีกำไรสุทธิ 0.94 บาทต่อหุ้น